b'\n_START_ARTICLE_\nImmanuel Kant\n_START_SECTION_\nBiografi\n_START_PARAGRAPH_\nHele sitt liv levde og virket Kant ved Albertina-universitetet i K\xc3\xb6nigsberg, i \xc3\x98st-Preussen. Kants tilv\xc3\xa6relse er ber\xc3\xb8mt for det absolutte frav\xc3\xa6r av dramatiske eller spektakul\xc3\xa6re begivenheter; han var h\xc3\xa5ndverkers\xc3\xb8nn, vokste opp i fattige k\xc3\xa5r i en kalvinistisk familie, men fikk adgang til de h\xc3\xb8yere utdannelsesinsitusjoner takket v\xc3\xa6re en \xc3\xa5penlys begavelse._NEWLINE_Selv om det kanskje ikke kan fortelles mange historier om Kants liv, har hans innflytelse p\xc3\xa5 filosofien v\xc3\xa6rt kolossal, og hans verker leses og kommenteres stadig flittig, ikke blott som historiske kuriositeter, men som vektige gjennomganger av relevante problemstillinger i forhold til menneskets tenkning. _NEWLINE_Kant tok doktorgraden (promosjon) i 1755. Deretter var han dosent (privatdosent) f\xc3\xb8r han etter 15 \xc3\xa5r, 1770, ble professor i matematikk, senere skiftet han over til metafysikk og logikk. Han foreleste ogs\xc3\xa5 over geografi, antropologi, naturlig teologi, moralfilosofi og naturrett._NEWLINE_I 1794 fikk han problemer med pr\xc3\xb8yssiske myndigheter etter \xc3\xa5 ha fremsatt sin religionsfilosofi i skriftet Religion innenfor fornuftens grenser (1792).'